Inzi, d win yezdin timetti n leqbayel, acku ilul-d seg tirmit n umdan akked tmusni-ines. Tameddurt taḥeqqanit n yinzi, tezdeɣ deg useqdec, d usenfali*, d awal i d-yusan seg libɛid, d tnebbaṭ* n laɛmer meqqren. D awal i d-yezdin akk yiwet n tmetti. Inzi, d asemdu* am umɣan* n unazur n tutlayt. Tikwal ttilin-d s talɣa tawezlant n tmedyazt, neɣ d taguri deg yimarsan* n uskir* imensayen (F. Bentoulila, 2011: 07)1.